Трамп Путин ДЖәРи ЛЖәРи ахьазхеиҵаз "ишьахәуп" ҳәа ахиҳәааит
18:58 23.02.2022 (ирҿыцуп: 13:55 28.02.2022)
© © AFP 2019 / Mangel NganПрезидент США Дональд Трамп
© © AFP 2019 / Mangel Ngan
Урыстәылатәи аган изныкымкәа Донбасс имҩаԥысуаз хҵәароуп ҳәа ахҳәаа ҟанаҵахьан, убас Владимир Путин иҟаиҵаз алаҳәарала ареспубликақәа разхаҵаразы аӡбра идикылеит Донбасс апроблема еибашьрада аӡбра Киев агәы ишҭамыз анеилкааха.
АҞӘА, жәабран 23 - Sputnik. Еиду Америкатәи аштатқәа уаанӡатәи ахада Дональд Трамп Донбасс ареспубликақәа рхьыԥшымра азхаҵара "иҟәышу ӡбароуп" ҳәа ахиҳәааит, абас аҩуеит РИА Новости аполитик The Clay Travis and Buck Sexton Show иеиҭаз аинтервиу шьаҭас иҟаҵаны.
"Иаха ателехәаԥшрала иҟалаз анызба "ари џьашьахәуп" ҳәа сҳәеит. Путин Украина аҵакыра абжеиҳара хьыԥшымуп ҳәа иазхеиҵоит. Абри ашьҭахь иара дҭынчреиҿкааҩны ихы ибоит. Ари зегь иреиҳау ҭынчреиҿкааратә мчроуп. Аладатәи ҳҳәаақәа рҿы ҳхы иаҳархәар ҟалоит", - иҳәеит Трамп.
Уи адагьы 45-тәи ЕАА ахада иазгәеиҭеит, иара ихаан Украинатәи акризис аибарххара шамамыз, уи аиҳарак Владимир Путины иареи реизыҟазаашьа бзиақәа ирыбзоуран ҳәа..
Трамп иажәақәа рыла, Путин - "уц дузкылакуам" итәылагьы бзиа ибоит.
Донбасс аибарххара иахҟьаны ЛЖәРеи ДЖәРеи рнапхгаҩцәа ауаа ралгара иалагеит, азеиԥш ҽеизыкра рыларҳәеит. Ареспубликақәа рхаҭарнакцәа изныкымкәа аҳәамҭақәа ҟарҵахьан ахымца аанкыларазы иҟаз аиқәшаҳаҭра Киев ишеиланагоз.
Жәабран 21 азы Ашәарҭадаратә хеилак аилатәара ашьҭахь Урыстәыла ахада Владимир Путин Донецки Лугански жәлар рреспубликақәа рхьыԥшымра шазхеиҵо азы Аусԥҟа инапы аҵаҩит. Урыстәыла адәныҟатәи аусқәа аминистрра иҟанаҵаз аҳәамҭала, Донбасс ареспубликақәа азхаҵоуп рзинмч ахархәара ахьамоу аҳәаақәа ирҭагӡаны.